K O R R A L D U S

Haapsalu,		    03. oktoober 2007 nr 687

Loa andmine FIE Novruz Mammadov’ile
sügislaada korraldamiseks Haapsalu Raudteejaamas 

Läbi vaadanud FIE Novruz Mammadovi 10.juuli ja 24.augusti 2007 taotlused (reg nr 14-1.6/3914 ja 17-1.14/4322) sügislaada korraldamiseks Haapsalu Raudteejaamas ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktist 4.3, Teede ja tänavate sulgemise maksumääruse punktidest 2, 3, 4.3.3, 4.4, 5, 6 ja haldusmenetluse seadusest Haapsalu Linnavalitsus 

k o r r a l d a b:

1.	Lubada FIE Novruz Mammadovil korraldada 12.-14.oktoobril 2007 Haapsalu Raudteejaamas sügislaat. Laada lahtioleku aeg 12. ja 13. oktoobril kella 9.00-18.00 ja 14. oktoobril kell 10.00-16.00.
2.	Lubada sulgeda raudteejaama esine plats vastavalt skeemile.
3.	Ürituse Korraldajal korraldada koostöös OÜ-ga Lääne Teed punktis 2 nimetatud ala sulgemine ja ürituse lõppedes endise liikluskorralduse taastamine.
4.	Ürituse ajal tagab avaliku korra ja avaliku korra eeskirja täitmise FIE Novruz Mammadov.
5.	Korraldajal tagada territooriumi korrashoid ja üritusejärgne koristus ning paigaldada prügikonteiner.
6.	Ürituse Korraldajal tasuda teede ja tänavate sulgemise tasu 1 600 krooni Haapsalu Linnavalitsuse arvelduskontole 10602002431007 SEB Eesti Ühispangas.
7.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu), Raudteemuuseumile (Raudtee 2, 90504 Haapsalu), AS-le Haapsalu Autobaas (Lihula mnt 27, 90506 Haapsalu), AS GoBus (Raudtee 2, 90504 Haapsalu), OÜ-le Lääne Teed (Tallinna mnt 70, 90401 Haapsalu) ja FIE Novruz Mammadovile (Lai tn 26-4/4, 80010 Pärnu) korralduse koopia saatmisega posti teel ning linnavalitsuse raamatupidamisele (I.Salus), linnakeskkonna osakonnale (E. Kallaste) korralduse koopia üleandmisega allkirja vastu.
8.	Korraldus avalikustada väljapanekuga linnavalitsuse fuajees.
9.	Korraldus jõustub teatavakstegemisest.
10.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
					Linnasekretär